Albert Razin

Albert Razin (udmurdi keeles Альберт Разин; 12. juuni 1940 Kuzjõmgurt – 10. september 2019 Ižkar) oli udmurdi sotsioloog, rahvusliku liikumise aktivist ja ühiskonnategelane. Ta süütas end põlema protestiks Venemaa keelepoliitika vastu.

 Teaduslik ja ühiskondlik tegevus 
Razin oli teaduste kandidaat, dotsent ja Udmurdi Vabariigi teeneline teadlane. Tema eestvedamisel viidi 1991. aastal läbi Udmurdi Rahva I kongress.Udmurdi teadlane ja rahvusaktivist süütas end põlema ja suri 1994. aastal asutas ta udmurdi kultuuri ühingu "Demen". Ta oli üle kümne raamatu ja üle 200 teadusartikli autor.

Juunis 2018 oli ta üks paljudest, kes kirjutas alla avalikule kirjale, millega tauniti seaduseparandusi, millega lõpetati peale vene keele teiste keelte kohustuslik õpe üldhariduskoolides.Self-Immolation Highlights Controversy over Cultural Rights in Russia, Human Rights Watch

Razin oli Udmurdi Riikliku Ülikooli rahvussuhete laboratooriumi üks rajajatest. 1992. aastal osales ta Udmurdi Riikliku Ülikooli Inimese Instituudi loomises ja oli selle direktor.

Razin oli Alnaši rajooni aukodanik.

 Enesetapp 
10. septembril 2019 kell 8.30 tuli Razin Udmurdi Vabariigi duuma ette koos kahe kaaslasega piketile, kus hoidis venekeelseid plakateid, millest ühel oli Rassul Hamzatovi luulerida "Ja kui homme minu keel kaob, olen ma valmis täna surema" ja teisel küsimus: "Kas mul on kodumaa?". Kell 9.45 valas ta end üle bensiiniga ja süütas põlema. Tema kaaslased püüdsid teda kustutada. Razin viidi kiirabiga haiglasse, kus ta kell 14.20 suri. Enne piketti oli ta saatnud duumasaadikutele 8-leheküljelise pöördumise, milles kritiseerib nende tegevust ning esitab ettepanekud, mida tuleb teha udmurdi keele päästmiseks.

Razini ärasaatmine toimus 12. septembril Iževskis.https://fennougria.ee/udmurdimaa-jattis-albert-raziniga-huvasti/

 Mälestuse jäädvustamine 
Baškiiri luuletaja Güzäl Sitdiqova kirjutas Razini mälestuseks luuletuse.https://vk.com/id144637633?w=wall144637633_21456

 Viited 

Välislingid
Albert Razini pöördumine duumasaadikutele
Jaanus Piirsalu, Udmurdi aktivist suri oma keele kaitseks, Postimees, 27. detsember 2019

Kategooria:Udmurtia inimesed
Kategooria:Sündinud 1940
Kategooria:Surnud 2019